LAS VEGAS, NEVADA
Çfarë? Si është puna?
Çfarë ka? - Një tjetër makth.
Prapë, zemër?
Është nata e një të diele dhjetorin e vitit 1994.
Të përndjekur nga makthet, Ron Rudini dhe e shoqja Margareta
përpiqen të flenë para se të fillojnë sërish një javë me punë.
Ron Rudini ishte një biznesmen shumë i suksesshëm në Las Vegas
dhe njihej si një njeri me shumë personalitet.
Shumë joshës.
Ai ishte agjent imobiliar. Blinte dhe shiste shtëpi.
Kishte një pasuri neto prej 10-11 milionë dollarësh.
Roni ishte gjithnjë në kohë deri mëngjesin tjetër
kur nuk u shfaq në punë.
Margareta ende nuk e di se ku ndodhet
dhe për 15 minuta kemi konferencën me telefon. -Krisht!
Do të lajmëroj policinë. - O Zot! Je e sigurt?
Po, po flasim për Ron Rudinin.
Nëse nuk i lajmërojmë, do të na vrasë të dyve.
Ata ishin shqetësuar shumë për mungesën e tij.
Ajo po bënte si histerike. Thoshte: "Ku është shefi im?
Duhet të ketë ndodhur diçka e keqe."
Përshëndetje! Jemi detektivët e policisë së Vegasit.
Sheron.
Ç'kemi, Sheron! Morëm vesh që dikush është zhdukur.
Po, shefi ynë Ron Rudin. - Sa kohë ka që është zhdukur?
48 orë. - Kjo nuk ndodh kurrë.
Atë e gjen gjithnjë këtu. Nga agimi deri në orën gjashtë.
Gjithmonë. - Kush e pa për herë të fundit?
E shoqja, Margareta. Punon në fund të rrugës
në një dyqan antikuarësh.
Znj. Rudin? - Po, mund t'ju ndihmoj?
Po, jemi detektivë të policisë së Vegasit.
Morëm vesh që burri juaj është zhdukur. -Kush e tha këtë?
Punonjësit e tij, Piteri dhe Sheroni.
Nuk do thosha që është zhdukur. - Çfarë do thoshit?
Im shoq... Një nga gratë e tij, Pegi,
e ka vrarë veten në këtë periudhë, por vite më parë.
Që atëherë, shpirti i saj e ka përndjekur.
Pegi u vetëvra në kohë festash. Roni u zhduk në mesin e dhjetorit
ndaj Margareta tha: "Po. Kjo kohë është vërtet
e vështirë për Ronin."
Ç'doni të thoni me përndjekje? - Ajo...
Dakord. Rri në shtëpinë tonë.
Nuk e lë Ronin të qetë.
Ai mendonte që shpirti i saj e kishte pushtuar.
Ajo nuk i thoshte askujt sepse nuk donte që të mendonin
që Roni ishte i lajthitur.
Ai ka një mjek diku në Juta. Mendoj se do ketë vajtur atje.
Çfarë mjeku? - Një ekzorcist.
Largon shpirtrat e këqij. - Çfarë?
Roni do që shpirti i Pegit të largohet.
Pushtim, ekzorcizëm.
Kush është Ron Rudini dhe ku ndodhet ai?
Përgjigjet e këtyre pyetjeve do kthehen në një nga historitë
më banale dhe më famëkeqe të Qytetit të Mëkatit.
VRASJA E PËRSOSUR
48 orë pas bisedës së parë me Margaretën,
Roni vazhdon të jetë i zhdukur.
Përshëndetje! Hyni, ju lutem.
Nuk kam asnjë lajm.
Edhe pse Roni është i çuditshëm, s'do ta bënte këtë.
Keni ndonjë ide se ku është? - Asnjë.
Që t'ju ndihmojmë ta gjeni, do të na duhet të dimë gjithçka.
A mund të na tregoni për të? - Roni është burrë zakoni.
Është një kauboj i vërtetë Vegasi. Është agjent i suksesshëm imobliar,
di si ta nxjerrë lekun. Është koleksionues i madh armësh,
edhe për këtë qytet.
Në fakt, Roni edhe tregton armë.
Roni ishte më shumë se një entuziast armësh.
Ishte fanatik dhe shtëpia e tij ishte një arsenal.
Pse kaq shumë armë?
Shumica e biznesit të tij lidhet me pronat dhe shumë njerëz
paguajnë me para në dorë. Roni lëviz zakonisht
me të paktën 2000 dollarë me vete. Kur situata tensionohet
dhe njerëzit nuk paguajnë dhe i nxjerrin jashtë,
mund të ndodhin shumë gjëra. - Sa kohë keni martuar? -Shtatë vjet.
Ku jeni njohur? - Në Kishën e Parë
të Shkencës Fetare në bulevardin "Harmon".
Të dy kishim shumë të përbashkëta. - Si për shembull?
Të dy kishim qenë të martuar nga katër herë.
E pesta ishte e vërteta për të dy ne.
E pranon Margaretën si gruan tënde? - Po.
Margareta ishte e mbajtur dhe kishte një sjellje delikate.
Në të shkuarën kishte qenë e martuar me burra të pasur.
Tani mund ta puthësh nusen.
Tjetri.
Roni e mbuloi me para, ndërsa ajo i fali dashuri.
Ai më ndihmoi të realizoja një nga ëndrrat e mia,
të hapja dyqanin tim të vjeturinave.
Ai i dha borxh 100 mijë dollarë për të hapur në dyqan vjeturinash.
Vetëm punon atje? - Me raste më ndihmon ime motër Dona.
Ishte atje të dielën e shkuar? - Po.
Ajo po punonte 24 orë pasi dyqani kishte hapjen e madhe
në fund të asaj jave.
Ajo nuk e dinte se kur ishte zhdukur të nesërmen.
Kur u zgjuat të hënën dhe Roni nuk ishte aty,
mungonte edhe valixhja? - Furça e dhëmbëve,
sendet personale dhe rrobat? - Jo.
Mungonte edhe ai, edhe makina. Vetëm kaq.
Hetues, jam shumë e shqetësuar sepse Roni ka probleme me zemrën.
Po sikur t'i bjerë një infarkt? - Do kontrollojmë nëpër spitale.
Do lajmërojmë rajonet dhe do kërkojmë. -Faleminderit!
Margaret, e ke problem të hedhim një sy vërdallë?
Jo, ju lutem. Vazhdoni.
Faleminderit!
Krisht.
O Zot! Kurrë s'kam parë kaq armë.
Çfarë arsenali.
Ai kishte armë, pistoleta, por edhe mitraloza
që në atë kohë vështirë t'i gjeje. Gjithsesi, ai kishte marrë
brenda rregullave të "ATF"-së.
Në treg, vlera e koleksionit ishte rreth 3 milionë dollarë.
Çfarë dreqin është kjo? - Dhomë vëzhgimi.
Për çfarë i duhet? - Nuk e di.
Ron Rudini mund të ketë qenë disi i çuditshëm,
por deri tani gjithçka për tregtinë e armëve duket ligjore.
Do të na duhet një fotografi e fundit e Ronit.
Do të na duhet edhe viti i prodhimit dhe targa e makinës së tij.
Patjetër. Sigurisht.
Kjo është fotografia e tij. Mund ta merrni. -Faleminderit!
Makina e tij është një "Caddy" e zezë e re me targë RRR1,
shkurtim i "Ron Rudin Realty" dhe njëshi tregon që është i pari.
Ai ishte i fiksuar pas makinave të pastra.
Sikur të kishin vetëm pak pluhur, i çonte me vrap në lavazh,
ose i pastronte edhe vetë.
Policia e pyeti Margaretën a kishte Roni armiq
dhe ajo tha që me aq sa dinte ajo nuk kishte.
Por tha po ashtu që Roni kishte shumë sekrete,
ndaj edhe mund të kishte pasur armiq.
Hetues, ju lutem, gjejeni.
Ndihem shumë e humbur pa të.
Do bëjmë më të mirën tonë. Kalofshi mirë.
Faleminderit!
Si thua? - Kjo është e çuditshme,
edhe këtu në Vegas madje. - Margareta duket njeri i mirë.
Duhet të verifikojmë alibinë me të motrën.
Ç'i donte Roni kamerat e sigurisë? - Po, me çfarë ishte fiksuar?
Ai ishte një njeri i tërhequr dhe i fiksuar pas sigurisë.
Ndoshta sepse e dinte që shumë njerëz donin t'i bënin keq.
Ndoshta ish-gratë e tij e duan të vdekur.
Duhet t'i verifikojmë të gjitha. - Po, për të mos folur më pas
për faktin që mbante shumë para. Kemi edhe ekzorcistin.
Na pret një punë e vështirë.
Roni ishte njeri i ndërlikuar.
Dukej se përndiqej nga fantazma e gruas së tij të tretë.
Agjenti imobiliar i Las Vegasit, Ron Rudin
është zhdukur dhe e shoqja, Margareta sapo u ka dhënë
hetuesve një listë të gjatë me pista të mundshme.
Në rajon, hetuesit fillojnë kërkimet e tyre.
Ata nxorën një lajmërim siç e quajnë këtu në Las Vegas.
Është urdhri që u jepet patrullave. Kontrolluan po ashtu
të dhënat e tij financiare, kartat e bankomatit apo të kreditit.
Bënë një kontroll rutinë dhe Roni doli i pastër.
Hetues, ka ardhur një Brus Djuit në lidhje me Ron Rudinin.
Më pas, hetuesit bëjnë zbulimin e tyre të parë.
Çfarë mund të bëjmë për ju? - Ronin e kam shumë mik.
Mund të thoni që pimë bashkë. Kam kafenenë "Casper's" te Brezi.
Ngjitur "Harmon"-it, apo jo? - Po.
Çfarë di ti që s'e dimë ne?
Për Ronin një nuk mjaftonte. - Çfarë një? -Grua.
Tha: "Dëgjoni. Roni është donzhuan.
Ai flirton me të tjera."
Në çdo martesë kishte pasur edhe të dashura.
Unë ndihesha shumë keq dhe e dija që s'doja të jetoja
në atë mënyrë për gjithë jetën.
Nga e di këtë? - Sepse i sillte në kafene.
E kishte si ritual me çdo martesë.
Si po shkojnë gjërat? - Me një tjetër shishe "Cristal"
do shkojnë edhe më mirë. - Jua sjell tani.
Cila ishte e dashura e fundit?
Brus, dua të të prezantoj me Su Xhonstonin.
Bëj kujdes, punon te tatimet. - Kënaqësi të të takoj. -Gjithashtu.
Takohej me një vajzë me të cilën kishte një lidhje
goxha të nxehtë.
Pjesa tjetër ju takon juve. - Faleminderit!
Faleminderit!
Do shkojmë të takojmë Sunë? - Pse s'i themi të vijë këtu?
Nuk duam të vëmë në siklet përpara kolegëve.
Suja u shqetësua shumë kur mori telefonatën nga policia.
Na falni, por duhani nuk lejohet këtu.
E dinit që Roni është zhdukur? - Kështu kam dëgjuar.
Nga kush? -Nga Brus Djuit. Ai ka kafenenë "Casper's".
Kur keni folur me Ronin për herë të fundit?
Para dhjetë ditësh. - Ku? -Ka rëndësi?
Ajo kishte frikë sepse kishte marrë një letër kërcënuese,
apo diçka që dukej e tillë të cilën ia kishte treguar Ronit.
Ia kishin dërguar djalit tim adoleshent.
Për fat të mirë e hapa dhe e lexova unë e para.
Ia treguat Ronit këtë? - Patjetër. Ai ka origjinalen.
Keni ndonjë ide se kush e dërgoi?
Sa e vërtetë është?
Mjaftueshëm. -Ajo e pranoi pa problem lidhjen me të.
Ajo e donte atë shumë. Nuk ishte një natë seksi.
Ishte një lidhje.
Margareta nuk dinte gjë. Ne bëmë shumë kujdes.
Ajo nuk e dinte se kush po e bënte këtë.
Po e bënte për zhvatje? Po përpiqej ta frikësonte?
Pse do t'ia dërgonte fëmijës së saj?
Edhe një djali të rritur? Kjo ishte perverse.
Kam një pyetje të fundit për ju. Keni ndonjë ide se kush
do të donte t'i bënte keq Ronit?
Si thoni për çdo qiramarrës që ka nxjerrë nga shtëpitë?
Ron Rudini ishte biznesmen i pamëshirshëm.
Blinte shtëpi të lira dhe i nxirrte njerëzit jashtë.
Nëse vonoheshe me qiranë, nuk të lajmëronte fare
para se të të nxirrte jashtë. I hipte vetë kamionit
dhe të ndihmonte të paketoje plaçkat. - Duhet të kthehem në punë.
Duke njohur Ronin, trimosh dhe me shumë armë,
nuk do paguante asnjë shantazhues.
"Do ta zgjidh unë. Do ta gjej kush ka gisht dhe do t'ia qep gojën."
Nuk e di për ty, por mua m'u ndez alarmi.
Sa? - Në maksimum.
Për Ronin ishte një ditë tipike.
Po të paralajmëroj. Sherifi vjen në datë dhjetë.
Çfarë? - Më dëgjove mirë.
Sherifi vjen pas dhjetë ditësh, ndaj nxirri plaçkat para se të vijë.
Por qiramarrësi nuk do të ikë. Më pas, i vihet atij nga pas.
Nuk marr vesh nga gjërat e CIA-s. - Gënjeshtër.
Po, vetëm një shishe pimë. - Pive dy, zemër.
Gënjen. Ti pive dy, më beso.
I ndjek në një nga pronat që Roni ka nxjerrë në shitje.
Aty hedh një sy brenda.
Tani është në avantazh.
Në fillim, terrorizon atë. - Si është puna?
Dikush ia ka dërguar këtë me postë djalit tim adoleshent.
Më pas, do shantazhojë Ronin.
Ai që e ka bërë këtë, është i vdekur. Më dëgjove? I marrë fund.
Roni është qitës i mirë. I kujtohet kushdo
që e ka kërcënuar dy javët e fundit dhe kjo e çon te qiramarrësi ynë.
Jotja është kjo? - Për çfarë po flet?
Të bëra një pyetje. Jotja është?
Në asnjë mënyrë. - Nëse është, e kemi pisk punën.
Hyr brenda. Hyr. Shiko.
Për atë Krisht, jam duke paketuar gjërat, dakord?
Më do jashtë shtëpisë, apo jo? - Po.
Dëgjo atëherë. Atje pas, kam diçka të rëndë.
Nëse më ndihmon, mund të largohem më shpejt.
Bëj gjithçka që të të nxjerr që këtu.
Është në dhomën e pasme. Në fund. -Ku? Këtu?
Prit të marr pak karrocën? - Dakord.
Faleminderit për ndihmën, bir kurve!
Dhe ku e çon? Në shkretëtirë.
Kështu mendoj se ka ndodhur.
Nëse është kështu, do të na duhet një listë
e personave që Roni ka nxjerrë nga shtëpitë së fundmi. -Po.
Hetuesit shpresojnë që punonjësit mund t'i japin
një listë të qiramarrësve të tij.
Do të na duhen disa ditë për të bërë një listë të plotë.
Sa njerëz janë nxjerrë jashtë? - Rreth pesë persona në javë.
Sa ishin në lagje, policët ndalojnë edhe në dyqanin e antikuarëve
të Margaretës dhe takojnë motrën e saj Donën.
A mund të na thoni se ç'bëtë të dielën e shkuar?
Isha këtu me Margaretën.
Dona konfirmon që të dyja ato kishin qenë bashkë
natën para zhdukjes së Ronit.
Po mëngjesin tjetër? - Erdha këtu në nëntë.
Po Margareta? - Kishte ardhur më herët.
Vjen momenti dhe policia bën publike zhdukjen e Ronit.
Historia del në lajme. Bashkëpunëtorët e Ronit në biznes,
të besuarit e pronave të tij ofrojnë 25 mijë dollarë
në këmbim të informacionit. Kjo bën që policia të marrë
shumë të dhëna, pista dhe informacione të ndryshme.
Kjo na vuri të ndiqnim pista pa lidhje.
Njerëzit telefononin me shpresën të merrnin 25 mijë dollarë.
Merrnim telefonata nga motele të vogla dhe të lira që na thoshin:
"Po, ai njeri ka qenë këtu. Më kujtohet. E pashë me një prostitutë."
Hetuesve u duhet informacion më i saktë dhe vendosin
të marrin në pyetje ish-gratë e Ronit.
Kur keni qenë e martuar me të? - Para 19 vjetësh. Nuk më besohet.
Ne u divorcuam, por mbetëm miq.
Pse u ndatë? - Roni shkonte me të tjera.
Këtë mund ta pranoja. Ajo që s'mund të pranoja ishte pija.
Keralina dhe Roni kishin marrëdhënie të mirë,
madje shkonin më mirë kur u ndanë se sa kur ishin martuar.
Një ditëlindje i dhashë një byzylyk me ar të bardhë
me emrin e tij të shkruar me diamante. E mbante gjithnjë.
Më pas, ndodhi tragjedia. - Çfarë tragjedie?
Pegi, gruaja me të cilën u martua pas meje, vrau veten.
Nuk mendoj se Roni e mori ndonjëherë veten.
Të ka thënë ndonjëherë që ajo e përndiqte? -Fantazma e saj?
I përndjekur? Në kuptimin e vërtetë të fjalës?
Nëse do të ishte kështu, do t'ia mbathte.
Hetuesit shohin gjithë kontaktet për të gjetur ekzorcistin
që kishte përmendur Margareta.
Kishim një emër dhe mbiemër, por kurrë nuk gjetëm
një mjek me këtë emër.
Tani pesë ditë pasi Roni mungoi në punë,
policisë i buzëqesh fati dhe gjen makinën e tij.
U gjet në parkingun e pasmë të një lokali striptizmi
të quajtur "Crazy Horse Too".
Ishte shumë pis. E mbuluar me baltë nga shiu.
Ishte pis dhe të gjithë thanë: "Pa dale pak."
Roni s'do ta linte kurrë ashtu makinën e tij.
Në makinën e Ronit gjejnë harta pronash.
Gjejnë gjurmë këpucësh në pluhur.
U raportua në polici
nga një banakier i lokalit
që rastësia e deshi të ishte një ish-hetues i pushuar nga puna.
Quhej Xho Blasko.
Ai kishte lidhje me një mafioz që quhej Toni "Milingona" Spilotro.
Tani në çështje na është përfshirë edhe mafia.
Ai ishte vrarë Ron Rudini nga mafia?
Pa shiko kush erdhi.
Dy palloshë të gjatë dhe shumë të nderuar.
Ty të njoh mirë. Ty tjetrin jo dhe aq.
Nuk mund ta injoronim faktin që makina e Ronit u gjet
në parkingun e pasmë të një lokali striptizmi,
pronë e një mafiozi.
Keni ardhur të më lajmëroni që gjeta atë makinë?
Apo keni ardhur të më jepni çelësin e qytetit nga kryebashkiaku?
Sa mirë do të ishte.
Xho Blasko, që kishte qenë hetues në departamentin e tyre,
ishte pushuar nga puna pasi punonte për një mafioz
shumë të kërkuar në Las Vegas.
Si e gjete, Xho?
Si fillim, ishte shumë pis.
Ti e di se ç'mendim kam për gjërat e pista.
Kur e sollën makinën? - Rreth një javë më parë.
Më kujtohet sepse më kishin zënë vendin
dhe askush nuk parkon në vendin tim.
Si hetues që jam, mendjen e kam të mprehtë.
Tani po më thotë që s'i besoni asnjë fjale që po them.
Jo, të besojmë. Je njeri me "integritet".
Do të flasim. - Faleminderit, zoçka!
Thuajini kryebashkiakut që vetëm të martave jam i zënë.
Në makinën e Ronit, ata gjejnë gjurmë këpucësh në pluhur,
plumba të koleksionit të armëve dhe ato që duken si gjurmë gjaku.
Hetuesit i çojnë mostrat e gjakut në laborator, teksa detektivët
fillojnë të analizojnë se pse makina e Ronit
ishte jashtë një lokali striptizmi.
Mendon se makina e Ronit u shfaq si një mrekulli atje?
Ti ke qenë në departamentin e prostitucionit. E di si punojnë ata.
Çfarë mendon se ka ndodhur? - Çfarë mendoj se ka ndodhur?
125 tani. 125 për burrin me kapelë.
150.
Ku i blen Roni pronat? Në ankande pasurish të sekuestruara.
Thirrja e fundit për 175. I shitet ofruesit numër 69.
Është i zoti në këtë punë. Aq i zoti, sa dikush e vëren këtë.
Bëjmë pushimin e drekës.
Z. Rudin, jam Toni Spilotro.
S'ka nevojë për prezantime. E di se kush je.
Gjithnjë e adhuroj një burrë të zotin në punën e tij.
E studioj me shumë kujdes.
Pas dreke, mos e studio aq shumë. S'do të më pëlqente të luftoja
me ty me oferta. - Pa merak.
Ndaj, Roni tërhiqet.
Thirrja e tretë dhe e fundit. I shitet ofruesit numër 13.
Thotë: "Unë jam njeri i bërë vetë. Ai është mësuar t'i ecë e veta."
I duket sikur po e vjedhin, ndaj vendos të mbrohet.
Dëgjoni. Tani do të ofroj, ndaj po ju lajmëroj.
Të këshilloj të mos e bësh. - Dil bëj një shëtitje, fytyrështypur.
Roni nuk bën dot ndryshe.
E ka në tip të mos përulet ndaj askujt.
Oferta është 200 mijë. 225 tani.
Oferta është 225.
225. Shkoi 250.
Kemi 250 mijë.
275. 275 mijë.
Thirrja e parë.
Thirrja e dytë.
Thirrja e tretë dhe e fundit. I shitet për 275 mijë dollarë,
ofruesit numër 69. Faleminderit!
Do marrësh sërish lajme nga unë.
Mendon që nëse nuk bie në sy, Toni do qetësohet.
Të hënën në mëngjes mbaron disa punë para se të shkojë në zyrë.
Trimosh, vëri duart në timon. Duart në timon!
Merre ngadalë. Nuk ka asnjë problem.
T'i hap trutë në kroskot! - Ngadalë. Mund ta zgjidhim.
Mbylle derën. Mbylle derën me kujdes.
Po e mbyll.
Shohim a mund të të bëj të tregohesh më i zgjuar.
T'i gjeta të gjitha armët që kishe në këtë makinë.
Nuk ka problem. - S'kam dyshime që ke edhe në trup.
E çon në shkretëtirë, e vret dhe e kthen makinën para lokalit.
Ta hoqa qafe atë fytyrështypurin. Ku ta çoj makinën? -Lëre këtu.
Pas pak ditësh do lajmërojmë policinë si qytetarë të mirë që jemi.
Kështu ndodh kur i kundërvihesh mafias.
Pesë ditë pas zhdukjes së Ron Rudinit,
makina e tij e humbur është zbuluar nga Xhozef Blasko,
një hetues i larguar nga policia për lidhjet e tij me mafien.
Hetuesit duhet t'i thonë tani Margaretës që makina është gjetur.
Gjetëm makinën e Ronit. - Ku?
Pas një lokali striptizmi. - E kanë disa njerëz të dyshimtë.
O Zot! - Po.
Ka përmendur ndonjëherë një tip me emrin Toni Spilotro?
Apo Xho Blasko? - Jo.
Më falni, por duhet t'ju pyes. Ka ndonjë mundësi që të ketë pasur
lidhje me ndonjë femër në lokal? - Në asnjë mënyrë. Jo Roni im.
Të nesërmen, laboratori mbaron analizimin e makinës së Ronit.
Kjo erdhi nga laboratori. - Faleminderit! Raporti i laboratorit.
Mirë.
Dreqin! S'e kanë analizuar dot gjakun.
Po tallesh me mua? - Nuk kemi asgjë.
Makina kishte shumë pak prova shkencore në të.
Baltë pa ndonjë gjë në të, ndërsa gjaku në tokëzën e rripit
të sigurimit ishte i papërdorshëm. Nga ai s'merrnim dot asnjë profil.
Të gjitha provat që u morën në atë makinë,
nuk na dhanë asnjë të dhënë pas analizimit.
Në javët që pasojnë, policët hasin vetëm rrugë qorre.
Më pas, në janar të vitit 1995, një muaj pas zhdukjes së Ronit,
disa peshkatarë në liqenin Mohave, rreth 113 kilometra nga Las Vegasi,
bëjnë një zbulim të frikshëm.
Tre peshkatarë ktheheshin nga liqeni te makina e tyre.
Po përdornin një elektrik dore për të ndriçuar rrugën.
Teksa lëviznin përpjetë një gryke, drita ndriçoi një kafkë njeriu.
Hetuesit shkuan në vendngjarje dhe panë mbetjet e djegura
të një trupi që dukeshin si pjesë busti.
Aty afër kishte një kafkë.
Nuk ishte e lidhur me trupin. Në kafkë u gjetën katër plagë plumbi.
Jo larg vendit të djegies, në një gropë kishte një byzylyk ari
me emrin Ron të shkruar me diamante.
Hetuesit i çojnë mbetjet te zyra e mjekut ligjor.
Kafka nuk ishte dëmtuar. I kishte të gjithë dhëmbët
dhe nofulla ishte në vend. Të dhënat dentare konfirmuan
që ato ishin mbetjet e Ron Rudinit.
Tani hetuesit duhet t'i japin lajmin Margaretës.
Dakord.
Më vjen vërtet keq. Morëm të dhënat dentare.
Konfirmojnë që është Roni.
O Zot! Jo!
Kam frikë se po. Më vjen keq.
Jo, jo.
Dikush kishte marrë Ron Rudinin trupmadh me peshë 100 kilogramë,
i kishte prerë kokën, e kishte futur në sënduk
dhe e kishte tërhequr me qindra metra në shkretëtirë
për t'i vënë më pas flakën.
Kur lajmi për trupin e Ronit del në lajme,
telefonat e policisë fillojnë të bien sërish.
Pak ditë më vonë, një burrë vjen në rajon
dhe kërkon të flasë me hetuesit.
Hetues, një djalë me emrin Ogustin këmbëngul t'ju takojë.
Ulu, Ogustin. Çfarë mund të bëjmë për ty?
Punoj për një kompani që bën punë të përkohshme
dhe më duket se kam pastruar një skenë krimi.
Për çfarë po flet? - Shtëpinë e kujt ke pastruar?
Atë të Margaret Rudinit.
Tapetin prite dhe hidhe.
Hiq edhe çarçafët dhe hidhi në plehra.
E di çfarë? Hiq gjithçka.
Sustat, dyshekun dhe gjithçka tjetër.
Jeni e sigurt? - Po.
Këtë dhomë do ta bëj kafene.
Një kafene në mes të shtëpisë në me të një zone të banuar.
Prit dhe do ta shohësh. Futju punës tani.
Kjo është qesharake.
Iu kujtua që hoqi tapetin që pati një erë të keqe
dhe një substancë me ngjyrë të errët në të.
Tha: "Ishte gjak. E nuhasja që ishte gjak."
Ngriti sytë mbi krevatin e Ronit dhe të Margaretës
dhe pa një portret të sajin.
Dukej i spërkatur me diçka që mund të ishte gjak.
E mban mend ku i hodhe?
Adresën nuk e kam, por mund t'ju çoj atje.
I çon hetuesit në tokën boshe. Dysheku nuk ishte, por kutia
ku vendoseshin sustat po. Policia e merr atë,
e çon në laborator dhe gjen në të njolla gjaku.
Problemi është që nuk kanë një mostër të gjakut të Ron Rudinit
me të cilin ta krahasojnë. Mos harroni që Roni ishte shkrumbuar.
Atij i kanë mbetur vetëm kockat.
Hetuesit kërkojnë ndihmën e prokurores së rrethit.
Si fillim, mendojmë që Ronit iu pre koka.
Trupi u vu në sënduk dhe më pas, u dogj.
Siç e tregon edhe fotografia, mendojmë që është sënduk antik,
me gjasë nga dyqani i Margaretës.
Kutia e sustave ka gjak në të.
Por, duke qenë se trupi është djegur, duhet të shkojmë në shtëpinë e tij
dhe të shohim për gjak.
Pra, na duhen dy mandate. Një për shtëpinë dhe një për dyqanin.
Dakord, djem. Jepini zgjidhje.
Po? -Kemi një mandat kontrolli për dyqanin.
Faleminderit! Bëni mënjanë.
Margaret, kemi mandat kontrolli për shtëpinë.
Më bëj një nder dhe ulu atje. Oficer, qëndro me të.
Atë po ta japim ta lexosh.
Alo? O Zot!
Jo. Shëno gjithçka do marrin.
Çdo gjë.
Ç'kemi, Xho! Çfarë ke për mua? - Këtu ka shumë gjak.
Ka në fotografi, në tavan, pas krevatit.
Shkojmë.
Kjo është një gjueti shtrigash. Nuk keni për të gjetur gjë.
Pse nuk shkoni të arrestoni kushëririn e Ronit dhe familjen?
Paratë i kanë ata, jo unë!
Edhe pse Margareta po bëhet e dyshuar për vrasjen e të shoqit,
ajo do t'u vihet pas parave. Roni vlen 10-11 milionë dollarë.
Ajo shkon në gjykatë dhe përballen me administratorët e pronës së tij
për të marrë një pjesë të pasurisë.
Të nesërmen, policët marrin një vizitë nga kushëriri i Ronit.
Djem, Nik Rudini ka ardhur që t'ju takojë.
Sille. - Faleminderit!
Ulu. - Faleminderit!
Kushëririn duhet ta vlerësoj. Paska qenë vizionar.
Çfarë thuhej në testament? - Thoshte që, nëse do vritej,
atëherë personat e shënuar në listë duhen hetuar për vrasje.
Vërtet? - Ja një kopje e testamentit.
Ishte Margareta atje? - Po.
Si reagoi? - Me gjakftohtësi.
Nuk reagoi fare.
Pasi folëm me noterin që e kishte hartuar atë testament,
ai na shpjegoi që Roni e kishte pasur fjalën për Margaretën.
Nëse do ta vrisnin, donte një hetim të jashtëzakonshëm
sepse mendonte që Margareta do ta vriste.
Besoj se do flasim sërish? - Po, shumë faleminderit!
Dakord. Faleminderit!
Pikërisht.
Pra, personi është Margareta.
Por s'mund t'i ketë prerë kokën, ta ketë futur në sënduk
e ta ketë çuar në shkretëtirë krejt e vetme?
Jam dakord. - Kush e ka ndihmuar?
Shkojmë t'i rrimë para shtëpisë dhe t'i përgjojmë telefonin.
Të shohim se kush do shkojë.
Kush dreqin është njeri?
Nuk e di, por e sigurt është që s'është ai i ushqimit.
Shikoje. Po puthen.
Do të doja të dija se çfarë ka në atë çantë.
Edhe unë. Le ta ndalojmë.
Ai jetonte në Las Vegas dhe e quante veten si donzhuan.
Shkonte në klubin në fshat të Las Vegasit ku shkonte Margareta.
Z. Torelli? - Më quani Antonio.
Me çfarë merreni? -Shes vajra të shenjtë nga toka e shenjtë.
Atë po i shisnit Margaret Rudinit?
E bëra miqësisht. Jemi njohur në kishë.
Kështu bëjnë në kishë?
Ndaj i more gjithë rrobat e tua nga shtëpia e saj në një çantë kampimi?
Pak pas vrasjes dhe zhdukjes së Ronit,
zbuluan që kishte marrë me qira një kamionçinë të madhe.
Kjo tregon që ke bërë 480 kilometra që kur e ke marrë me qira.
Mund të kesh shkuar pa problem nga Vegasi në liqenin Mohave,
ku trupi i tij u gjet i djegur në shkretëtirë.
Po shkoja në Los Anxhelos me punë. Harrova diçka dhe u ktheva.
Çfarë harrove? Kokën e tij?
Pranoi që punonte për të, që e njihte po ashtu,
por mohon çdo lidhje romantike me të.
Do ta hash keq për vrasjen e Ron Rudinit.
Do ta përvëlohesh dhe jo me vaj të shenjtë.
Dua një avokat. Unë i di të drejtat e mia. -Dhe do t'i shfrytëzosh ato.
Tha që ishin bërë miq dhe që e ndihmoi
me kompjuterët e saj. Që ishin vetëm miq.
Na del që ishin më shumë se kaq.
Djem, nuk dua t'ju ndërpres, por Dona Robinsoni,
motra e Margaret Rudinit ka ardhur këtu.
E çova te dhoma numër dy.
Faleminderit! Tani u hap diga.
Motra e Margaretës, Dona, më në fund, i kundërvihet
dhe thotë: "Shikoni. Di më shumë nga sa kam thënë."
Znj. Robinson ç'do të na thoni? - E di që e kam motër,
por ju duhet të dini diçka. - Çfarë?
Ime motër përgjonte zyrën e Ronit.
E dinte që ai e tradhtonte.
O Zot!
Ka gjetur një tjetër. Dëgjoje.
Më mirë jo. - Dëgjoje.
Pse nuk e lë? - Lëri këto.
Jam ndarë katër herë dhe çdo herë kam dalë duarbosh.
Mendoni se e vrau ajo. - Këtë pyetje s'ma bëni dot.
Jam e motra.
Çështjes i shtohet një zbulim i madh
kur disa zhytës zbulojnë një pistoletë në liqenin Mid,
64 kilometra nga Las Vegasi.
Morën një telefonatë nga një zhytës që kishte gjetur një pistoletë.
Policia e pastron atë armë. Bën testet e balistikës.
Qëllojnë disa plumba me të dhe përkon me plumbin
që u nxor nga koka e Ronit. Kjo ishte arma me të cilën
ishte vrarë Ron Rudini. Ai u qëllua me pistoletën e tij.
Këtu provat filluan të kishin kuptim dhe çështja mori jetë.
Bëmë lidhjen me të gjitha provat që po na vinin.
Po hetuesit nuk janë të vetmit që po veprojnë.
Policët kanë tani mjaftueshëm prova
për një çështje kundër Margaret Rudinit.
Ia çojnë provat prokurores dhe ajo ngre akuzën
për vrasje me paramendim ndaj Margaret Rudinit
duke lëshuar edhe urdhër arrestin. Policët shkojnë ta arrestojnë,
por ajo është zhdukur.
Është prilli i vitit 1997 dhe Margaret Rudini është në arrati.
Kështu filloi kërkimi. Nuk e gjenim dot. Ajo ishte zhdukur.
Policia ishte inatosur që kishte humbur të dyshuarën,
sepse u desh shumë kohë të mblidhnin provat për ta akuzuar.
Ata dalin në media, në televizionet lokalet
dhe në programin e njohur "Më të kërkuarit e Amerikës"
të cilët bëjnë një episod për zhdukjen e Margaret Rudinit.
Ai shfaqet në mbarë vendin.
Pati telefonata nga mbarë vendi. Ata i hetuan ato pista
dhe Margaretën s'e gjetën dot.
Margareta rri e fshehur dhe jeton në një hotel të lirë
në Arizona ku punon në dyqanin e dhuratave.
Kur e zbulojnë, shkon në Meksikë
ku njihet me një zjarrfikës pensionist që është aty me pushime.
Ç'të solli këtu? - Po të ta thosha, s'do të më besoje.
I kam veshët katër. Unë jam Çak Hemër.
Mundem? - Po, të lutem.
Quhem Li Braun. - Çfarë po pi, Li?
Koktej mendre.
Një koktej mendre dhe një gotë uiski pa akull.
Çaku e fton Margaretën të shpërngulet në shtëpinë e tij
në rrethinat e Bostonit në Masaçusets.
Fiks kur menduam që çështja do të ishte pa zgjidhje
dhe që Margareta na kishte shpëtuar përgjithmonë...
Dikush që ndiqte programin "Më të kërkuarit e Amerikës"
pa episodin për Margaret Rudinin dhe e njohu atë.
Lajmëruam policinë e Bostonit dhe e lidhëm me informatorin.
Thjesht po dorëzoj picën. Nuk kam bërë asgjë.
Ata po vëzhgonin shtëpinë e saj. Një djalosh që shpërndante pica
u afrua aty pranë dhe e bindën që t'ia jepte bluzën e tij një oficeri
që ia çoi picën te dera.
Policë të zgjuar. Bënë një punë të mirë.
Policët e gjetën Margaret Rudinin kruspull.
Ngre sytë drejt oficerit dhe thotë: "Keni ardhur
për ngjarjen e Las Vegasit, apo jo?"
Kështu Margareta u arrestua.
Më duket se mora frymë e lehtësuar sepse ishte një legjendë
që nuk po mbaronte kurrë.
Mënyra se si e vrau ishte e tmerrshme.
Dhe ajo që bënë me trupin e tij.
E vunë në një sënduk. Ajo ditë ishte shumë e vështirë.
M'u thye zemra kur pashë sa të poshtër u treguan
me mënyrën se si e trajtuan. E vunë sëndukun buzë ujit
dhe i vunë flakën që prej tij dhe prej sëndukut të mos mbetej gjë.
Kur u larguan, filloi shiu.
Sënduku ishte në rrëzinë.
Uji i shiut e fiku zjarrin.
Pati shumë prova që s'u shkatërruan.
Policia gjeti një kuti me gjithçka për t'u arratisur.
Kishte libra se si të bënte dokumente false identifikimi
dhe paruka me ngjyra të ndryshme.
Ajo nuk ishte budallaqe. E kishte reklamuar veten
si një vajzë jugu delikate, e pafajshme dhe modeste,
por e tregoi anën e saj të keqe. Ia doli me sukses që ta fshihte
identitetin e vërtetë për një kohë të gjatë.
Kishte bërë shumë gjëra të këqija. Kishte qenë e martuar me dikë tjetër.
Kishte pasur kuaj, një stallë shumë të bukur
dhe donte një tjetër kalë. Ai i tha që s'ia merrte dot,
ndaj ajo dogji ahurin dhe kuajt që të merrte paratë e siguracionit
dhe i mori ato.
Një herë tjetër ishte martuar me një burrë të cilit
i kishte kërkuar ca para. Ai i kishte thënë
që në ato momente nuk kishte. Më vonë po, por jo në atë moment.
Të nesërmen, fëmija u kthye nga shkolla në shtëpi.
Trupin e qenit e gjeti në njërin cep të pishinës
dhe kokën, në cepin tjetër.
Atje s'kishte njeri veç Margaretës.
Ajo kishte qenë e martuar disa herë me burra të pasur
dhe për një arsye a një tjetër, ato martesa kishin marrë fund
dhe ajo s'kishte marrë asnjë qindarkë.
Kjo e acaronte. Na thanë që qëllimi i saj
ishte të vinte në Vegas për të gjetur një burrë të pasur
që do kujdesej për të gjatë gjithë jetës.
Ashtu donte ta kalonte ajo jetën. I pëlqenin po ashtu antikuarët.
Mendonte që do të ishte pronarja më e mirë e një dyqani antikuarësh
në Las Vegas.
Gjithnjë martohej me pasanikë.
I vuri syrin Ronit dhe e takoi në kishë.
Me gjasë e ka ditur se kush ishte dhe e ktheu në objektiv.
Shumë shpejt, Margareta kthehet në Las Vegas
ku pret të dalë në gjyq. Prokurori ka ende punë përpara.
Provat vazhdojnë të jenë rrethanore.
Ende s'kanë dëshmitar okular për vrasjen. S'kanë shenja gishtërinjsh.
Kalojnë gjashtë vjet dhe në vitin 2001,
Margareta del në gjyq për përgjim dhe vrasje me paramendim.
Antonio Torelli bashkëpunon me prokuroren dhe nuk akuzohet.
Edhe motra e Margaretës bie dakord që të dëshmojë.
Isha me Margaretën kur bleu regjistruesit për përgjimin e Ronit.
Provat për përgjim i dha e motra e cila dëshmoi në gjyq kundër saj.
I thashë të ndalonte. Po çmendej.
Juria më shqetësonte sepse s'kisha qenë kurrë në asnjë gjyq.
Nuk dija se si ta lexoja reagimin.
Ron Rudini i donte gratë. Ndoshta më shumë se sa duhet
dhe çdo grua me të cilën u martua, u përpoq ta ndryshonte,
por kjo nuk funksionoi. Të gjitha e lanë, përveç njërës,
Margaretës lakmitare, e cila pasi dështoi ta ndryshonte,
nuk e la, por e vrau.
Në fillim përgjoi zyrën e Ronit. Në vend se të përballej me të
dhe ta zgjidhte, e ul veten dhe e tradhton edhe ajo.
Ai nuk do kthehet deri nesër. - Mirë.
Më pas, i lind ideja gjeniale. A nuk do ishte jeta e mrekullueshme
me milionat e Ronit, por pa Ronin vetë?
E qëllon atë pesë herë me pistoletën e tij.
Ia presin kokën dhe bashkë me trupin i fusin
në një nga sëndukët e vjetër të Margaretës.
E çojnë në shkretëtirë dhe i vënë flakën.
Për gjithë pabesitë e tij, Ronit duhej t'i vinte turp,
por nuk e meritonte të mbushej me plumba, të sakatohej
dhe të digjej si plehrë.
Për vrasjen e burrit të saj të pestë në gjakftohtësi të plotë,
Margaret Rudini meriton ta kalojë jetën pas hekurave.
Juria u vonua shumë pak.
A mund të ngrihet e pandehura?
Zonja kryetare jurie, ju lutem ngrihuni në këmbë.
Me sa shoh, juria ka marrë një vendim.
Po, e nderuar.
Për akuzën e vrasjes me paramendim, cili është vendimi?
Fajtore.
Jo, jam e pafajshme.
Tani do të arrestoheni në pritje të fillimit të dënimit.
Oficer, merreni të pandehurën. - Jo, ju lutem, jo.
Margareta dënohet për vrasje me paramendim dhe përgjim.
Dënohet me 20 vjet burg.
U lumturova kur e shpallën fajtore.
Thotë që është e pafajshme. Që i ngritën kurth të besuarit e tij
që morën gjithë paratë. Kjo ishte mbrojtja e saj e fundit.
Më vjen keq që nuk akuzuam dot atë që ndihmoi me zhdukjen e trupit,
por kapëm personin kryesor për vrasjen e tij
dhe drejtësia u vu në vend.
Askush nuk do ta dijë ndonjëherë se pse Roni qëndroi me Margaretën
kur dyshonte që do ta vriste.
Pati tradhti, konspiracion. Është e vërtetë shprehja
"i yti të bën gropën" dhe për fat të keq,
kjo i ndodhi edhe të gjorit, Ron Rudin.